176 Službeni list Europske unije 13/Sv. 55 32008R0472 30.5.2008. SLUŽBENI LIST EUROPSKE UNIJE L 140/5 UREDBA KOMISIJE (EZ) br. 472/2008 od 29. svibnja 2008. o provedbi Uredbe Vijeća (EZ) br. 1165/98 o kratkoročnim statistikama u pogledu prve bazne godine koja se koristi za vremenske nizove prema NACE Rev. 2 i za vremenske nizove prije 2009. koji se dostavljaju u skladu s NACE Rev. 2, razine detalja, oblika, prvog izvještajnog razdoblja i izvještajnog razdoblja (Tekst značajan za EGP) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 1165/98 od 19. svibnja 1998. o kratkoročnim statistikama ('), a posebno njezin članak 17. točku (k) i točku (l), budući da: (1) — Uredbom (EZ) br. 1165/98 uspostavljen je zajednički okvir za proizvodnju kratkoročnih statistika Zajednice o poslovnom ciklusu. Područje primjene ovih statistika utvrđeno je s obzirom na Uredbu Vijeća (EZ) br. 3037/90 od 9. listopada 1990. o statističkoj klasifikaciji ekonomskih djelatnosti u Europskoj zajednici (NACE Rev. 1) (*). (2) — Prema Uredbi (EZ) br. 1893/2006 Europskog parlamenta i Vijeća od 20. prosinca 2006. o utvrđivanju statističke klasifikacije ekonomskih djelatnosti NACE Rev. 2 te izmjeni Uredbe Vijeća (EEZ) br. 3037/90, kao i odre- đenih uredbi EZ-a o posebnim statističkim područjima, kratkoročne  statistike  uređene  Uredbom  (EZ)  br. 1165/98 od 1. siječnja 2009. sastavljaju se u skladu s NACE Rev. 2. (3) — Prema članku 17. točkama (k) i (l) Uredbe (EZ) br. 1165/98, potrebno je odrediti prvu baznu godinu koja (!) SL L 162, 5.6.1998., str. 1. Uredba kako je zadnje izmijenjena Uredbom (EZ) br. 1893/2006 Europskog parlamenta i Vijeća (SL L 393, 30.12.2006., str. 1.). (?) SL L 293, 24.10.1990., str. 1. Uredba kako je zadnje izmijenjena Uredbom (EZ) br. 1893/2006. se koristi za vremenske nizove prema NACE Rev. 2 i za vremenske nizove prije 2009. koji se dostavljaju u skladu s NACE Rev. 2, razinu detalja, oblik, prvo izvještajno razdoblje i izvještajno razdoblje. (4) — Mjere predviđene ovom Uredbom u skladu su s mišlje- njem Odbora za statistički program, DONIJELA JE OVU UREDBU: Članak 1. Prva bazna godina koja se koristi za kratkoročne statistike uređene Uredbom (EZ) br. 1165/98 i sastavljene u skladu s NACE Rev. 2 je 2005. (2006. za D-310). Članak 2. 1. — Posebni zahtjevi vezani uz razinu detalja, oblik, prvo izvje- štajno razdoblje i izvještajno razdoblje za vremenske nizove prije 2009. godine koji se dostavljaju u skladu s NACE Rev. 2 utvrđeni su u Prilogu. 2. — Vremenski nizovi koji se kompiliraju u skladu sa zahtje- vima iz stavka 1. dostavljaju se Komisiji (Eurostatu) kako slijedi: (a) za mjesečne varijable, najkasnije kada i odgovarajući podaci koji se odnose na siječanj 2009.; (b) tromjesečni podaci, najkasnije kada i odgovarajući podaci koji se odnose na prvo tromjesečje 2009.